Na temelju članka 61a. Zakona o državnim službenicima (Narodne novine, broj 92/05, 107/07, 27/08, 34/11, 49/11, 150/11, 34/12, 37/13, 38/13, 1/15 i 138/15 – USRH) u skladu s Uredbom o uvjetima i načinu izbora osoba na stručno osposobljavanje bez zasnivanja radnog odnosa u državnim tijelima (Narodne novine, broj 100/11) i Planom prijma na stručno osposobljavanje bez zasnivanja radnog odnosa u Ministarstvo regionalnoga razvoja i fondova Europske unije za 2016. godinu KLASA: 130-01/16-02/1, URBROJ: 538-02-1-1-2/013-16-9 od 5. travnja 2016., Ministarstvo regionalnoga razvoja i fondova Europske unije, objavljuje

**JAVNI POZIV
za prijam polaznika na stručno osposobljavanje za rad bez zasnivanja radnog odnosa u
Ministarstvo regionalnoga razvoja i fondova Europske unije**

Osobe se primaju na stručno osposobljavanje na vrijeme od 12 mjeseci za sljedeća radna mjesta:

1. UPRAVA ZA STRATEŠKO PLANIRANJE, KOORDINACIJU FONDOVA EU I MEĐUNARODNIH PROGRAMA
	1. Sektor za koordinaciju ekonomskih politika i međunarodne programe
		1. Služba za koordinaciju ekonomskih politika i procedure ekonomskog upravljanja

4.1.1.2. Odjel za analitičku procjenu učinaka ekonomskih politika i razvoj sustava

 strateškog planiranja

**red.br. 91. – stručni/a suradnik/ca – 1 polaznik/ica**

Uvjeti:

* magistar struke ili stručni specijalist ekonomije ili matematike,
* dobro poznavanje engleskog jezika i sposobnost učinkovite i jasne komunikacije na engleskom jeziku
* napredno znanje rada na osobnom računalu
	1. Sektor za planiranje i strateško praćenje ESI fondova
		1. Služba za koordinaciju ESI fondova u području konkurentnosti, okoliša i prometa
			1. Odjel za planiranje i strateško praćenje u područjima istraživanja i razvoja, konkurentnosti gospodarstva i energetike

**red.br. 105. – stručni/a suradnik/ca – 1 polaznik/ica**

Uvjeti:

* magistar struke ili stručni specijalist iz područja društvenih ili prirodnih znanosti
* dobro poznavanje engleskog jezika i sposobnost jasne komunikacije na engleskom jeziku
* napredno znanje rada na osobnom računalu
1. UPRAVA ZA PROVEDBU OPERATIVNIH PROGRAMA I MEĐUNARODNIH INSTRUMENATA
	1. Sektor za pripremu i provedbu projekata
		1. Služba za pripremu i provedbu projekata u područjima jačanja gospodarstva i konkurentnosti te socijalne, zdravstvene i obrazovne infrastrukture

5.3.1.2. Odjel za pripremu i provedbu projekata u područjima socijalne, zdravstvene i

 obrazovne infrastrukture

**red.br. 177. – stručni/a suradnik/ca – 1 polaznik/ica**

Uvjeti:

* magistar struke ili stručni specijalist iz područja društvenih, humanističkih ili tehničkih znanosti
* dobro poznavanje engleskog jezika i sposobnost jasne komunikacije na engleskom jeziku
* napredno znanje rada na osobnom računalu
	+ 1. Služba za pripremu i provedbu projekata u područjima energetike, zaštite okoliša te prometne infrastrukture i mobilnosti
			1. Odjel za pripremu i provedbu projekata u područjima energetike i zaštite okoliša

**red.br. 183. – stručni/a suradnik/ca – 1 polaznik/ica**

Uvjeti:

* magistar struke ili stručni specijalist iz područja društvenih, humanističkih ili tehničkih znanosti
* dobro poznavanje engleskog jezika i sposobnost jasne komunikacije na engleskom jeziku
* napredno znanje rada na osobnom računalu
	+ 1. Služba za horizontalna pitanja pripreme i provedbe projekata

**red.br. 191. – stručni/a suradnik/ca – 1 polaznik/ica**

Uvjeti:

* magistar struke ili stručni specijalist iz područja društvenih, humanističkih ili tehničkih znanosti,
* dobro poznavanje engleskog jezika i sposobnost jasne komunikacije na engleskom jeziku,
* napredno znanje rada na osobnom računalu
1. UPRAVA ZA REGIONALNI RAZVOJ
	1. Sektor za provedbu programa regionalnoga razvoja

6.3.2. Služba za koordinaciju i praćenje provedbe programa

6.3.2.2. Odjel za provedbu projekata lokalnog razvoja

**red.br. 249. – stručni suradnik/ca – 1 polaznik/ica**

Uvjeti:

* magistar struke ili stručni specijalist iz područja društvenih ili tehničkih znanosti
* osnovno znanje engleskog jezika B1
* osnovno znanje rada na računalu

8. SAMOSTALNA SLUŽBA ZA INFORMATIVNO-OBRAZOVNE AKTIVNOSTI O

 KORIŠTENJU ESI FONDOVA

8.2. Odjel za obrazovne aktivnosti o korištenju ESI fondova

**redni broj 259. stručni suradnik - 1 polaznik/ica**

Uvjeti:

* magistar struke ili stručni specijalist iz područja društvenih ili humanističkih znanosti
* dobro poznavanje engleskog jezika i sposobnost jasne komunikacije na engleskom jeziku
* napredno znanje rada na osobnom računalu

Na javni poziv mogu se pod jednakim uvjetima javiti osobe oba spola.

Osim navedenih uvjeta za pojedino radno mjesto, kandidati/kinje trebaju ispunjavati i opće uvjete iz članka 4. stavak 1. Uredbe o uvjetima i načinu izbora osoba na stručno osposobljavanje bez zasnivanja radnog odnosa u državnim tijelima, kojim je propisano da se osoba može primiti na stručno osposobljavanje bez zasnivanja radnog odnosa ako:

1. je prijavljena u evidenciju nezaposlenih osoba pri nadležnoj službi za zapošljavanje Hrvatskog zavoda za zapošljavanje, sa stečenim akademskim nazivom magistra struke ili stručnog specijalista
2. ima odgovarajući stupanj obrazovanja i struku predviđenu za obavljanje poslova radnog mjesta za čije se obavljanje prima na stručno osposobljavanje
3. nema radnog iskustva na odgovarajućim poslovima u smislu odredbi Zakona o državnim službenicima (u nastavku teksta: Zakon)
4. za nju ne postoje zapreke za prijam u državnu službu utvrđene odredbom članka 49. stavka 1. Zakona.

Iznimno od uvjeta iz točke a) za osobe koje su prijavljene u evidenciju nezaposlenih osoba s akademskim ili stručnim nazivom, odnosno akademskim stupnjem stečenim prije stupanja na snagu Zakona o akademskim i stručnim nazivima i akademskom stupnju (Narodne novine, broj 107/07 i 118/12), stečeni akademski ili stručni naziv, odnosno akademski stupanj izjednačava se s odgovarajućim akademskim ili stručnim nazivom ili akademskim stupnjem u skladu s odredbom članka 14. toga Zakona.

Pored navedenih uvjeta, osobe trebaju ispunjavati i uvjet iz Zakona o poticanju zapošljavanja (Narodne novine, broj 57/12 i 120/12) i voditi se u evidenciji tijela nadležnog za vođenje evidencije o nezaposlenima kao nezaposlena osoba duže od trideset dana te bez obzira na razdoblje ukupno evidentiranog staža u mirovinskom osiguranju, ne mogu imati više od jedne godine staža u zvanju za koje su se obrazovali.

Popis prijavljenih kandidata/kinja Ministarstvo regionalnoga razvoja i fondova Europske unije, dostavlja Hrvatskom zavodu za zapošljavanje radi provjere podataka o ispunjavanju propisanih uvjeta.

Nakon utvrđivanja koje osobe ispunjavaju formalne uvjete iz Javnog poziva, Komisija za provedbu postupka prijma osoba na stručno osposobljavanje bez zasnivanja radnog odnosa, provest će postupak selekcije kroz strukturirani intervju.

Popis kandidata/kinja koji ispunjavaju formalne uvjete iz Javnog poziva te vrijeme i mjesto održavanja strukturiranog intervjua bit će objavljeni na web stranici Ministarstva regionalnoga razvoja i fondova Europske unije (<https://razvoj.gov.hr/>) najmanje 5 dana prije održavanja strukturiranog intervjua.

Odluku o izboru donosi ministar regionalnoga razvoja i fondova Europske unije.

Obavijest o izboru i poziv na potpisivanje ugovora o stručnom osposobljavanju bez zasnivanja radnog odnosa bit će poslani samo izabranim kandidatima.

S kandidatom/kinjom izabranim/om na stručno osposobljavanje zaključuje se pisani ugovor u kojem se utvrđuje radno mjesto za čije se poslove provodi stručno osposobljavanje, trajanje stručnog osposobljavanja te međusobna prava, obveze i odgovornosti ugovornih strana.

Izabrani kandidat/kinja ne ostvaruju status državnog službenika, ne zasnivaju radni odnos i primaju naknadu za rad koju osigurava Hrvatski zavod za zapošljavanje.

U prijavi na Javni poziv osobe trebaju navesti osobne podatke (ime i prezime, datum i mjesto rođenja, adresu stanovanja, broj telefona ili mobitela te po mogućnosti e-mail adresu) i redni broj radnog mjesta na koje se prijavljuju te sve tražene priloge.

Uz prijavu obvezno je dostaviti sljedeće priloge i dokaze o ispunjavanju uvjeta:

1. životopis (vlastoručno potpisan),
2. dokaz o stečenoj stručnoj spremi (preslika diplome),
3. dokaz o hrvatskom državljanstvu (presliku osobne iskaznice, domovnice, putovnice ili vojne iskaznice),
4. dokaz o tome da nemaju odgovarajućeg radnog iskustva u zvanju za koje su se obrazovali (obavezno elektronički zapis odnosno potvrdu o podacima evidentiranim u bazi podataka Hrvatskog zavoda za mirovinsko osiguranje),
5. uvjerenje nadležnog suda da se protiv kandidata ne vodi kazneni postupak (ne starije od 6 mjeseci),
6. dokaz o poznavanju engleskog jezika, ako ga kandidat/kinja posjeduje i ako je poznavanje uvjet za pojedino radno mjesto,
7. dokaz o poznavanju rada na računalu, ako ga kandidat/kinja posjeduje,
8. uvjerenje o nezaposlenosti Hrvatskog zavoda za zapošljavanje.

Ispunjavanje uvjeta struke iz područja društvenih, humanističkih, prirodnih, tehničkih znanosti odnosno ekonomije, matematike, arhitekture i građevinarstva utvrđuje se u skladu s Pravilnikom o znanstvenim i umjetničkom područjima, poljima i granama (Narodne novine, broj 118/09, 82/12 i 32/13).

Preslike traženih priloga ne moraju biti ovjerene, a osobe su prije sklapanja pisanog ugovora dužne dostaviti na uvid originalne dokumente.

Prijave s dokazima o ispunjavanju potrebnih uvjeta podnose se u roku 8 dana od dana objave Javnog poziva, na adresu: Ministarstvo regionalnoga razvoja i fondova Europske unije, Zagreb, Račkoga 6, s naznakom „Javni poziv za stručno osposobljavanje“.

Potpunom prijavom smatra se prijava koja sadrži sve podatke i priloge navedene u javnom pozivu.

Nepravovremene i nepotpune prijave neće se razmatrati.

Ovaj Javni poziv objavit će se na web stranici Hrvatskog zavoda za zapošljavanje ([https://burzarada.**hzz**.hr/](https://burzarada.hzz.hr/)) i web stranici Ministarstva regionalnoga razvoja i fondova Europske unije (<https://razvoj.gov.hr/>).

MINISTARSTVO REGIONALNOGA RAZVOJA

 I FONDOVA EUROPSKE UNIJE